CELEX: 32016R1379
Language: sk
Date: 2016-08-16 00:00:00
Title: Nariadenie Komisie (EÚ) 2016/1379 zo 16. augusta 2016, ktorým sa zamieta povolenie určitých zdravotných tvrdení o potravinách, iných ako tvrdení, ktoré odkazujú na zníženie rizika ochorenia a na vývoj a zdravie detí (Text s významom pre EHP)

17.8.2016   
            
            
               SK
            
            
               Úradný vestník Európskej únie
            
            
               L 222/1
            
         NARIADENIE KOMISIE (EÚ) 2016/1379
   zo 16. augusta 2016,
   ktorým sa zamieta povolenie určitých zdravotných tvrdení o potravinách, iných ako tvrdení, ktoré odkazujú na zníženie rizika ochorenia a na vývoj a zdravie detí
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách (1), a najmä na jeho článok 18 ods. 5,
   keďže:
   
               (1)
            
            
               Podľa nariadenia (ES) č. 1924/2006 sú zdravotné tvrdenia o potravinách zakázané, pokiaľ nie sú povolené Komisiou v súlade s uvedeným nariadením a zaradené do zoznamu povolených tvrdení.
            
         
               (2)
            
            
               V nariadení (ES) č. 1924/2006 sa tiež stanovuje, že žiadosti o povolenie zdravotných tvrdení môžu predkladať prevádzkovatelia potravinárskych podnikov príslušnému vnútroštátnemu orgánu členského štátu. Príslušný vnútroštátny orgán má postúpiť platné žiadosti Európskemu úradu pre bezpečnosť potravín (EFSA), ďalej len „úrad“, na účely vedeckého posúdenia, ako aj Komisii a členským štátom pre informáciu.
            
         
               (3)
            
            
               Úrad má vydať k predmetnému zdravotnému tvrdeniu stanovisko.
            
         
               (4)
            
            
               Komisia má s prihliadnutím na stanovisko úradu rozhodnúť o povolení zdravotných tvrdení.
            
         
               (5)
            
            
               V nadväznosti na žiadosť, ktorú predložila spoločnosť E-piim production Ltd. podľa článku 13 ods. 5 nariadenia (ES) č. 1924/2006, bol úrad požiadaný o vydanie stanoviska k zdravotnému tvrdeniu súvisiacemu s Lactobacillus plantarum TENSIA® v polotvrdom „srdcu prospešnom“ syre eidamového typu značky Harmony™ a udržiavaním normálneho krvného tlaku (otázka č. EFSA-Q- 2014-00097 (2)). Tvrdenie navrhované žiadateľom bolo formulované takto: „Pravidelná, aspoň osemtýždňová konzumácia 50 g/deň syra Südamejuust (v preklade: srdcu prospešného syra) značky Harmony™ obsahujúceho Lactobacillus plantarum TENSIA® pomáha udržiavať zdravú srdcovo-cievnu sústavu, resp. zdravé srdce znižovaním krvného tlaku/symbol srdca.“
            
         
               (6)
            
            
               Komisii a členským štátom bolo 1. októbra 2014 doručené vedecké stanovisko úradu, v ktorom sa na základe predložených údajov konštatuje, že medzi konzumáciou Lactobacillus plantarum TENSIA® v polotvrdom „srdcu prospešnom“ syre eidamového typu značky Harmony™ a udržiavaním normálneho krvného tlaku nebola stanovená príčinná súvislosť. Keďže uvedené tvrdenie nie je z tohto dôvodu v súlade s požiadavkami nariadenia (ES) č. 1924/2006, nemalo by sa povoliť.
            
         
               (7)
            
            
               V nadväznosti na žiadosť, ktorú predložila spoločnosť British Specialist Nutrition Association Ltd. podľa článku 13 ods. 5 nariadenia (ES) č. 1924/2006, bol úrad požiadaný o stanovisko k zdravotnému tvrdeniu súvisiacemu so sacharidovými roztokmi a udržiavaním fyzickej výkonnosti pri vytrvalostnom cvičení (otázka č. EFSA-Q-2013-00058 (3)). Tvrdenie navrhované žiadateľom bolo formulované takto: „Sacharidové roztoky prispievajú k udržovaniu výkonnosti pri dlhšom vytrvalostnom cvičení.“ Na požiadanie úradu žiadateľ spresnil, že v prípade potraviny, ktorá je predmetom tohto tvrdenia, ide o sacharidové roztoky, ktoré neobsahujú elektrolyty, a že pokiaľ ide o tvrdený účinok, sacharidové roztoky by sa mali porovnať s vodou alebo vodnými roztokmi obsahujúcimi elektrolyt.
            
         
               (8)
            
            
               Komisii a členským štátom bolo 1. októbra 2014 doručené vedecké stanovisko úradu, v ktorom sa na základe predložených údajov konštatuje, že medzi konzumáciou sacharidových roztokov a udržaním fyzickej výkonnosti pri vytrvalostnom cvičení v porovnaní s vodou alebo vodnými roztokmi obsahujúcimi elektrolyt nebola stanovená príčinná súvislosť. Keďže uvedené tvrdenie nie je z tohto dôvodu v súlade s požiadavkami nariadenia (ES) č. 1924/2006, nemalo by sa povoliť.
            
         
               (9)
            
            
               Pri stanovovaní opatrení uvedených v tomto nariadení sa podľa článku 16 ods. 6 nariadenia (ES) č. 1924/2006 zvážili pripomienky žiadateľov, ktoré boli doručené Komisii.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Zdravotné tvrdenia uvedené v prílohe k tomuto nariadeniu sa nezaradia do zoznamu povolených tvrdení Únie podľa článku 13 ods. 3 nariadenia (ES) č. 1924/2006.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. augusta 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 404, 30.12.2006, s. 9.
   
      (2)  Vestník EFSA (EFSA Journal) (2014) 12(10):3842.
   
      (3)  Vestník EFSA (EFSA Journal) (2014) 12(10):3836.
   
      PRÍLOHA
      
         Zamietnuté zdravotné tvrdenia
      
      
                  Žiadosť – príslušné ustanovenia nariadenia (ES) č. 1924/2006
               
               
                  Živina, látka, potravina alebo kategória potravín
               
               
                  Tvrdenie
               
               
                  Odkaz na stanovisko EFSA
               
            
                  Zdravotné tvrdenie podľa článku 13 ods. 5, ktoré je založené na najnovších vedeckých dôkazoch a/alebo ktoré zahŕňa žiadosť o ochranu údajov, ktoré sú predmetom priemyselného vlastníctva.
               
               
                  
                     Lactobacillus plantarum TENSIA® v polotvrdom „srdcu prospešnom“ syre značky Harmony™
               
               
                  Pravidelná, aspoň osemtýždňová konzumácia 50 g/deň syra Südamejuust (v preklade: srdcu prospešného syra) značky Harmony™ obsahujúceho Lactobacillus plantarum TENSIA® pomáha udržiavať zdravú srdcovo-cievnu sústavu, resp. zdravé srdce znižovaním krvného tlaku/symbol srdca.
               
               
                  Q-2014-00097
               
            
                  Zdravotné tvrdenie podľa článku 13 ods. 5, ktoré je založené na najnovších vedeckých dôkazoch a/alebo ktoré zahŕňa žiadosť o ochranu údajov, ktoré sú predmetom priemyselného vlastníctva.
               
               
                  sacharidové roztoky
               
               
                  Sacharidové roztoky prispievajú k udržovaniu výkonnosti pri dlhšom vytrvalostnom cvičení.
               
               
                  Q-2014-00058